
На основу члана 43. став 2. тачка з) и члана 241. Закона о кривичном поступку Републике Српске („Службени гласник Републике Српске“, број: 53/12, 91/17 и 66/18) подижем:
О П Т У Ж Н И Ц У

П р о т и в:
В.С. 
Због постојања основане сумње да је:


У временском периоду од априла до јула 2025. године у Гацку, у својству одговорног лица, руководиоца Службе физичко-техничке заштите, у ЗП „РиТЕ“ Гацко, прекорачењем граница свог овлаштења другом прибавио имовинску корист и другом нанио штету, на начин да је свјестан свога дјела чије извршење је и хтио, у евиденцијама присуства радника на послу које је водио у оквиру својих овлаштења, прекорачио границе свог овлаштења у евиденције уносио нетачне податке и тако другом лицу прибавио имовинску корист, те Руднику и термоелектрани Гацко проузроковао штету, па је тако:

1. за радника О.Ш.распоређеног на послове стражара на помоћном објекту Самачки хотел, у Одјељењу физичко-техничке заштите, у ручне евиденције часова рада за обрачун зарада за мјесеце мај и јун, уписао нетачно да је О.Ш. радио осам часова дана 05. маја 2025, 6. маја 2025 године, 12. маја 2025. године, 13. маја 2025. године, 15. маја 2025. године, 16. маја 2025. године, 17. маја 2025. године, 19. маја 2025. године, 20. мај 2025. године, 21. мај 2025. године, 22. мај 2025. године, 28. маја 2025. године, 29. мај 2025. године, 30. мај 2025. године, 2. јун 2025. године, 5. јуна 2025. године, 8. јун 2025. године, 10. јун 2025. године, 16. јун 2025. године, 17. јуна 2025. године, 18. јуна 2025. године, 23. јун 2025. године и 24. јун 2025. године, иако је О.Ш. на наведене дане боравио ван територије БиХ радећи као роштиљ мајстор у Дубровнику, Република Хрватска, а које нетачне евиденције, је овјерио својим потписом и доставио рачуноводству па је тако за приказаних 200 сати више од оствареног времена проведеног на послу овом раднику исплаћено 1.658, 53 КМ за сате које није провео на радном мјесту, односно прибавио му имовинску корист у износу од 1.658,53 КМ, а Руднику и термоелектрани Гацко нанио штету у истом износу,
2. за радника Ђ.Ш. распоређеног на послове стражара на помоћном објекту Самачки хотел, у Одјељењу физичко-техничке заштите, у ручне евиденције часова рада за обрачун зарада за мјесеце април, мај и јун, уписао нетачно да је Ђ. Ш. радио осам часова дана 8. април 2025. године, 13. април 2025. године, 16. април 2025. године, 17. април 2025. године, 21. април 2025. године, 24. април 2025. године, 25. април 2025. године, 26. април 2025. године, 27. април 2025. године, 28.а прил 2025. године, 29. април 2025. године, 4. мај 2025. године, 5. мај 2025. године, 6. мај 2025. године, 7. мај 2025. године, 10. мај 2025. године, 11. мај 2025. године, 12. мај 2025. године, 13. мај 2025. године, 14. мај 2025. године, 15. мај 2025. године, 20. мај 2025. године, 21. мај 2025. године, 22. мај 2025. године, 23. мај 2025. године, 26. мај 2025. године, 27. мај 2025. године, 28. мај 2025. године, 29. мај 2025. године, 30. мај 2025. године, 31. мај 2025. године, 3. јун2025. године, 4. јун 2025. године, 5. јун 2025. године, 6. јун 2025. године, 7. јун 2025. године, 8. јун 2025. године, 11. јун 2025. године, 12. јун 2025. године, 19. јун 2025 године и 20. јун 2025 године, иако је Ђ.Ш. наведене дане боравио ван територије БиХ у Републици Србији, о чему је уредно упознао свог руководиоца С.В.који је нетачне евиденције овјерио својим потписом и доставио рачуноводству, па је тако за приказаних 328 сати више од оствареног времена проведеног на раду, овом раднику исплаћено 2.670,87 КМ за сате које није провео на радном мјесту, односно прибавио му имовинску корист у износу од 2.670,87 КМ, а Руднику и термоелектрани Гацко нанио штету у истом износу, 
3. за радника Ђ.Т. распоређеног на послове вође смјене у Служби физичко-техничке заштите, у ручне евиденције часова рада за обрачун зарада за мјесеце април и јун, уписао нетачно да је Ђ.Т. радио осам часова дана 11. април 2025. године, 29. април 2025. године, 30. април 2025. године и 4. јун 2025. године, иако је Ђ.Т. наведене дане боравио ван територије БиХ у Републици Србији, о чему је уредно упознао свог руководиоца С.В., који је нетачне евиденције овјерио својим потписом и доставио рачуноводству, па је тако за приказаних 32 сата више од оствареног времена проведеног на раду, овом раднику исплаћено 342,59 КМ за сате које није провео на радном мјесту, односно прибавио му имовинску корист у износу од 342,59 КМ, а Руднику и термоелектрани Гацко нанио штету у истом износу, 

Дакле, као одговорно лице, прекорачењем граница свога овлашћења прибавио О.Ш. имовинску корист у износу од 1.658,53 КМ, Ђ. Ш.  имовинксу корист у износу од 2.670,87 КМ и Ђ.Т. имовинску корист у износу од 342,59 КМ, а Руднику и термоелектрани Гацко нанио штету у укупном износу 4.671,99 КМ,


Чиме је осумњичени под тачком 1, 2. и 3. оптужнице починио продужено кривично дјело Злоупоутреба службеног положаја или овлаштења из члана 315. став 1. Кривичног законика Републике Српске, у вези са чланом 57. истог Законика.

